APSTIPRINĀTS
Jaunsardzes centra iepirkuma komisijas sēdē, protokols Nr. JC 2024/006-1
2024. gada 16. oktobrī.

IEPIRKUMA 
“BEZPILOTA GAISA KUĢU (DRONU) IEGĀDE”

NOLIKUMS
1. Vispārīga informācija par iepirkumu:
	1.1.
	Iepirkuma identifikācijas numurs
	JC 2024/006

	1.2.
	CPV kods
	80650000-5

	1.3.
	Iepirkuma procedūras veids
	Iepirkums tiek veikts saskaņā ar Publisko iepirkumu likumu, uz tā pamata izdotajiem normatīvajiem aktiem un šo nolikumu (turpmāk – Nolikums) Jaunsardzes centra (turpmāk - JC) vajadzībām; 

	1.4.
	Pasūtītājs un tā rekvizīti
	Jaunsardzes centrs
Talejas iela 1, Rīga, LV-1026
Reģistrācijas Nr. 90009222536
Valsts kase, TRELLV22
LV98TREL 2100657001000
Tālrunis: 67335388
e-pasts: pasts@jc.gov.lv

	1.5.
	Pretendents
	Iepirkuma izpildē ieinteresētais piegādātājs, kurš iesniedzis piedāvājumu atbilstoši Iepirkuma tehniskajai specifikācijai.

	1.6.
	Iepirkuma kontaktpersonas
	Sandis Vītols, +371 27879999
e-pasts: sandis.vitols@jc.gov.lv

	1.7.
	Iepirkuma priekšmets
	Iepirkuma dokumentācijā noteiktajām prasībām atbilstošu  BEZPILOTA GAISA KUĢU (DRONU) (turpmāk - Prece) iegāde; 

	1.8.
	Plānotais finansējums un/vai iepirkuma apjoms
	1.8.1. Plānotais finansējuma līdz 41 999,99 EUR bez pievienotās vērtības nodokļa (turpmāk - PVN);
1.8.2. Iepirkuma apjoms atkarīgs no pretendenta finanšu piedāvājuma;
1.8.3. Pasūtītājam nav pienākuma apgūt visu līguma summu.

	1.9.
	Iepirkuma izpildes termiņš
	[bookmark: _Hlk172714546]1.9.1. Iepirkuma izpildes termiņš ir 3 (trīs) gadi vai līdz tiek pilnībā izpildītas Iepirkuma līgumā noteiktās saistības un paredzētā finansējuma apgūšana, atkarībā no tā, kurš no nosacījumiem iestājas pirmais
[bookmark: _Hlk172715201][bookmark: _Hlk172715175] 1.9.2. Gadījumos, ja tiek konstatēts, ka Prece ir nekvalitatīva vai līguma noteikumiem neatbilstoša, Preci var apmainīt visā garantijas perioda laikā.

	1.10.
	Paredzamais līguma darbības termiņš
	Līdz saistību pilnīgai izpildei.

	1.11.
	Tehniskā specifikācija 
	Iekļauta tehniskā piedāvājuma veidlapā (skat. 2.pielikumu);


	1.12.
	Iepirkuma izpildes vieta
	Vagonu iela 38, Rīga, LV-1009

	1.13.
	Piedāvājuma cenu veido
	[bookmark: _Hlk172669891]Pretendenta piedāvātā cena (ņemot vērā iepirkuma dokumentācijā ietvertos nosacījumus) bez PVN. Cenā jāiekļauj visas izmaksas, tajā skaitā transporta izmaksas, kas saistītas ar Preces piegādi, kā arī visi valsts un pašvaldību noteiktie nodokļi un nodevas bez PVN. 

	1.14.
	Piedāvājuma izvērtēšanas kritēriji
	Iepirkuma dokumentācijā izvirzītajām prasībām un tehniskajai specifikācijai atbilstošs saimnieciski visizdevīgākais piedāvājums, ņemot vērā kopējās izmaksas un objektīvu salīdzinājumu.

	1.15.
	Cita informācija par iepirkumu
	1.15.1. Iepirkuma līguma kopsummu veidos pasūtītājam piešķirtā finansējuma summa atbilstoši pasūtītāja vajadzībām;
1.15.2. Nav pieļaujama iepirkuma priekšmeta sadalīšana pa iepirkuma daļām.


                                          
2. Pretendentam izvirzāmās prasības
2.1. Pretendents ir reģistrēts, licencēts vai sertificēts likumā noteiktajos gadījumos un likumā noteiktajā kārtībā (attiecībā uz ārvalstīs reģistrētu vai pastāvīgi dzīvojošu pretendentu atbilstoši reģistrācijas vai pastāvīgās dzīvesvietas valsts normatīvo aktu prasībām).
2.2. Nepastāv Publisko iepirkumu likuma 9.panta astotajā daļā noteiktie pretendentu izslēgšanas nosacījumi.
2.3. Pretendents atbilst iepirkuma dokumentācijā izvirzītajām prasībām un ir spējīgs izpildīt iepirkumu atbilstoši pasūtītāja prasībām un tehniskajām specifikācijām.
2.4. Pretendents, iesniedzot pieteikumu, pieprasīto informāciju un dokumentus ir sniedzis un norādījis patiesas ziņas, un uzņemas atbildību par nepatiesu ziņu sniegšanu, kā arī uzņemas atbildību par iepirkuma dokumentācijā izvirzīto prasību neievērošanu.
2.5. Lai piegādātājs iesniegtu piedāvājumu Elektronisko iepirkumu sistēmas (turpmāk – EIS) e-konkursu apakšsistēmā rīkotā iepirkuma procedūrā, tas reģistrējas EIS (reģistrācijas informāciju skat. šeit: http://paligs.eis.gov.lv/piegadatajiem/).

3. [bookmark: _Ref291654765]Informācijas apmaiņa un papildu informācijas sniegšana
 3.1.Visa aktuālā informācija par iepirkuma procedūru, t.sk. Nolikums, Nolikuma grozījumi un atbildes uz ieinteresēto piegādātāju jautājumiem pieejama EIS e-konkursu apakšsistēmā vietnē: https://www.eis.gov.lv. 
3.2. Ieinteresētajiem piegādātājiem ir tiesības prasīt papildu informāciju par iepirkumu, tai skaitā, prasīt paskaidrojumus par iepirkuma Nolikumu ne vēlāk kā 4 (četras) dienas pirms piedāvājumu iesniegšanas termiņa beigām. Visi pieprasījumi nosūtāmi uz e-pasta adresi: sandis.vitols@jc.gov.lv, papildus tos iesniedzot arī EIS e-konkursu apakšsistēmā. Visos pieprasījumos jāietver norāde: “Bezpilota gaisa kuģu (dronu)” (Iepirkuma identifikācijas Nr. JC 2024/006) Nolikums.
[bookmark: _Ref288065446]3.3. Papildu informāciju iepirkuma komisija nosūta pretendentam, kas uzdevis jautājumu, un vienlaikus ievieto šo informāciju EIS e-konkursu apakšsistēmā (https://www.eis.gov.lv).
3.4.	Lejuplādējot iepirkuma Nolikumu, ieinteresētais piegādātājs apņemas sekot līdzi turpmākajām izmaiņām iepirkuma Nolikumā, kā arī iepirkumu komisijas sniegtajām atbildēm uz ieinteresēto piegādātāju jautājumiem, kas tiks publicētas pasūtītāja profila EIS www.eis.gov.lv e-konkursu apakšsistēmā.

4. Piedāvājuma iesniegšanas laiks, vieta un piedāvājumu atvēršanas sanāksme
4.1.  Pretendenti piedāvājumus iesniedz tikai ELEKTRONISKI, izmantojot EIS e-konkursu apakšsistēmu šī iepirkuma sadaļā līdz attiecīgajā paziņojumā norādītajam termiņam. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
4.2.  Lai piegādātājs iesniegtu piedāvājumu EIS e-konkursu apakšsistēmā rīkotā iepirkuma procedūrā, tas reģistrējas EIS (reģistrācijas informāciju skat. šeit: http://paligs.eis.gov.lv/piegadatajiem/). Piedāvājumu var iesniegt tikai reģistrēti EIS lietotāji.
4.3. Iepirkumu komisija atver elektroniski iesniegtos piedāvājumus. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. Piedāvājuma atvēršana notiek ne mazāk kā 4 (četras) stundas pēc piedāvājuma iesniegšanas termiņa beigām.
4.4. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkumu komisijai jāiesniedz elektroniskās atslēgas paroli šifrētā dokumenta atvēršanai.
4.5.  Piedāvājumu atvēršanas sanāksmes finanšu piedāvājumu kopsavilkums ir pieejams EIS.
4.6. Piedāvājumu vērtēšana notiek slēgtā komisijas sēdē saskaņā ar Nolikuma nosacījumiem.

5.  Piedāvājuma noformējuma prasības
5.1. Pretendenti sagatavo un iesniedz piedāvājumu saskaņā ar Nolikumā izvirzītajām prasībām. Pretendents iesniedz vienu piedāvājuma variantu par visu iepirkuma priekšmetu.
5.2.  Piedāvājums iepirkumam jāiesniedz elektroniski EIS e-konkursu apakšsistēmā EIS e-konkursu apakšsistēmas norādītajā termiņā un laikā, ievērojot šādas pretendenta izvēles iespējas:
5.2.1. izmantojot EIS e-konkursu apakšsistēmas piedāvātos rīkus, aizpildot EIS e-konkursu apakšsistēmā šīs iepirkuma procedūras sadaļā ievietotās formas;
5.2.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un pievienojot prasībām atbilstošā EIS saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
5.2.3. elektroniski sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
5.3. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
5.4. Sagatavojot piedāvājumu, pretendents ievēro, ka:
5.4.1. pieteikuma veidlapa un finanšu piedāvājums saskaņā ar EIS e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums un finanšu piedāvājums jāsagatavo kā atsevišķs elektronisks dokuments ar Microsoft Office vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
5.4.2. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. 
5.4.3. piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
5.5 Ja pretendents piedāvājuma datu aizsardzībai izmantojis piedāvājuma papildu šifrēšanu (saskaņā ar  4.4.apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai. Ja pretendents norādītajā laikā neiesniedz elektronisko atslēgu piedāvājuma atvēršanai, iepirkuma komisija uzskata, ka piedāvājums nav iesniegts un to nevērtē.
5.6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
5.7. Pretendenta atlases dokumenti:
5.7.1. Pieteikums publiska iepirkuma izpildei (Nolikuma 1.pielikums). 
Ārvalstīs reģistrēta pretendenta attiecīgās valsts Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes izdotas reģistrācijas apliecības kopija vai izziņas kopija, kas apliecina, ka pretendents ir reģistrēts likumā noteiktajā kārtībā. Ja pretendents ir reģistrēts Latvijas Republikas Uzņēmumu reģistrā, šāda veida dokuments nav jāiesniedz.
5.7.2. Tehniskais piedāvājums (Nolikuma 2.pielikums);
5.7.3. Finanšu piedāvājums (Nolikuma 3.pielikums).

5.8. Piedāvājuma noformējuma prasības:
5.8.1. atbilstoši Ministru kabineta 2018.gada 4.septembra noteikumu Nr.558 “Dokumentu izstrādāšanas un noformēšanas kārtība” prasībām.
5.8.2. piedāvājuma dokumenti jāsagatavo latviešu valodā. Ārvalstu izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents;
5.8.3. piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, dzēsumiem vai matemātiskām kļūdām.
5.8.4. piedāvājums jāparaksta pretendenta pārstāvim, kuram ir pārstāvības tiesības vai tā pilnvarotai personai, pievienojot pilnvaru pretendenta atlases dokumentu piedāvājuma daļā. Pilnvarā precīzi jānorāda pilnvarotajai personai piešķirto tiesību un saistību apjoms;
5.8.5. pretendents līdz piedāvājumu iesniegšanas termiņa beigām var atsaukt savu piedāvājumu, iesniedzot iepirkuma komisijai paziņojumu. Paziņojumu iesniedz elektroniski EIS.
5.8.6. pretendents līdz piedāvājumu iesniegšanas termiņa beigām var grozīt savu piedāvājumu, augšupielādējot EIS grozīto piedāvājumu vai tā daļu un parakstot grozījumus ar drošu elektronisko parakstu un laika zīmogu vai ar EIS piedāvāto elektronisko parakstu.

6. Pretendentu atlases prasības
6.1.	Vispārējie nosacījumi pretendenta dalībai iepirkuma procedūrā ir pieejami e - konkursu apakšsistēmā šā iepirkuma sadaļā un tie ir:
6.1.1.	pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, ja šāda reģistrācija ir nepieciešama saskaņā ar attiecīgās valsts normatīvajiem aktiem;
6.1.2.	attiecībā uz pretendentu nav iestājies kāds no Publisko iepirkumu likuma 9.panta astotajā daļā noteiktajiem izslēgšanas gadījumiem, tajā skaitā nepastāv tādi apstākļi, kuri pretendentam liegtu piedalīties iepirkuma procedūrā saskaņā ar Publisko iepirkumu likuma prasībām; 
6.1.3.	Publisko iepirkumu likuma 43.panta astotās daļas 1., 2. un 3.punktā noteiktie izslēgšanas gadījumi attiecināmi arī uz personālsabiedrības biedru, ja pretendents ir personālsabiedrība un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst Nolikumā noteiktajām prasībām.

7. Pretendentu kvalifikācijas prasības
7.1. Pretendents nedrīkst iesniegt piedāvājuma variantus. Ja pretendents iesniedz vairākus piedāvājuma variantus, tie visi ir atzīstami par nederīgiem.
7.2. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.
7.3. Pretendentam ir tiesības pārdot piedāvāto preci/sniegt pakalpojumu Latvijā.

8. Nosacījumi pretendenta dalībai iepirkumā
8.1. Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja uz pretendentu attiecināmi Publisko iepirkumu likuma 9.panta astotajā daļā norādītie izslēgšanas nosacījumi. Pretendentu izslēgšanas gadījumi tiks pārbaudīti Publisko iepirkumu likuma 9.pantā noteiktajā kārtībā.
8.2. Pretendents normatīvajos aktos noteiktajos gadījumos ir reģistrēts Latvijas Republikas Uzņēmumu reģistra komercreģistrā vai līdzvērtīgā komersantu reģistrācijas reģistrā ārvalstīs (ja attiecīgās ārvalsts normatīvie akti šādu reģistrāciju paredz).
8.3. Pretendentam ir tiesības pārdot piedāvāto preci/sniegt pakalpojumu Latvijā.



9. Piedāvājumu vērtēšana
9.1. Piedāvājumu noformējuma pārbaudi, pretendentu atlasi, tehnisko piedāvājumu atbilstības pārbaudi un piedāvājuma izvēli iepirkuma komisija veic slēgtā sēdē ārpus EIS. 
9.2. Piedāvājumu vērtēšanu iepirkuma komisija veic posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā.
9.3.  Piedāvājumu noformējuma pārbaude. Iepirkuma komisija pārbauda, vai piedāvājumi sagatavoti    un noformēti atbilstoši Nolikumā norādītajām noformēšanas prasībām, kā arī pārbauda, vai piedāvājumā ir iekļauti visi Nolikumā 5.7.punktā noteiktie dokumenti.
9.4. Tehniskā piedāvājuma atbilstības pārbaude. Iepirkuma komisija pārbauda iesniegto piedāvājumu atbilstību tehniskajā specifikācijā noteiktajām prasībām. Komisija vērtēs pretendenta iesniegtā Tehniskā piedāvājuma atbilstību katrai no Nolikuma 2.pielikumā “Tehniskā specifikācija” definētajām prasībām. 
9.5. Finanšu piedāvājuma atbilstības pārbaude. Pretendentam cenas jānorāda EUR ar precizitāti 2 (divas) zīmes aiz komata.
9.6.  Piedāvājuma cenā jāiekļauj visi spēkā esošie valsts un pašvaldību nodokļi un nodevas (izņemot pievienotās vērtības nodokli), tai skaitā skaita transporta izmaksas, kas saistītas ar Preces piegādi,  kā arī citas izmaksas un izdevumus, kas saistīti ar savlaicīgu un kvalitatīvu paredzamā iepirkuma līguma izpildi atbilstoši iepirkuma dokumentācijā (t.sk. tehniskajā specifikācijā) noteiktajām prasībām un nosacījumiem. Ja pretendents ir pievienotās vērtības nodokļa maksātājs pretendents finanšu piedāvājuma atsevišķā ailē norāda arī summu ar pievienotās vērtības nodokli.
9.7. Pretendentam, norādot piedāvājuma cenu, jāņem vērā visi iepirkuma nosacījumi, kas norādīti iepirkuma dokumentācijā (t.sk. tehniskajā specifikācijā), visus iespējamos riskus, kas saistīti ar tirgus cenu svārstību un to, ka norādītās cenas nedrīkstēs paaugstināt paredzamā iepirkuma līguma darbības laikā.
9.8. Iepirkuma komisija atbilstoši piedāvājuma vērtēšanas kritērijiem nosaka saimnieciski izdevīgāko piedāvājumu vērtējot pēc Nolikuma 10. punktā norādītās formulas. Iepirkumu komisija pārbauda visu pretendentu finanšu piedāvājumus (vai piedāvājumā nav aritmētisku kļūdu). Ja Iepirkumu komisija konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, iepirkumu komisija ņem vērā labojumus.
9.9. Atbilstības atlases prasībām pārbaude. Iepirkuma komisija, ņemot vērā iesniegtos pretendenta atlases dokumentus, novērtē, vai saimnieciski izdevīgāko piedāvājumu iesniegušais pretendents ar zemāko kopējo līgumcenu atbilst Nolikumā noteiktajām atlases prasībām. Gadījumā, ja vairāku pretendentu piedāvātās cenas ir vienāds, Komisija par uzvarētāju atzīs pretendentu, kura iesniegtajā Piedāvājumā Preces piegādes laiks būs norādīts visīsākais. Ja arī piegādes laiku pretendenti ir norādījuši vienādu, komisija vienojas par izlozes kārtību.
9.10. Iepirkuma komisija piedāvājumu neizskata, ja piedāvājumu izvērtēšanas laikā pretendents savu piedāvājumu atsauc vai maina.
9.11.  Iepirkuma komisija pretendentu noraida, ja:
9.11.1. pretendents ir iesniedzis nepatiesu informāciju, iesniedzis nepilnīgu vai vispār nav iesniedzis pieprasīto informāciju;
9.11.2. piedāvājums neatbilst kādai Nolikumā noteiktajai prasībai, vai piedāvājums tiek atzīts par nepamatoti lētu.
9.12. Iepirkuma komisija pretendentu izslēdz no turpmākās dalības iepirkumā, ja komisija konstatē, ka attiecībā uz pretendentu, kuram saskaņā ar Nolikumā noteikto piedāvājumu vērtēšanas kārtību būtu piešķiramas tiesības slēgt līgumu, ir attiecināmi Publisko iepirkumu likuma 9.panta astotajā daļā noteiktie izslēgšanas noteikumi.

10. Piedāvājumu vērtēšanas kritēriji
10.1. Piedāvājumu izvēles kritērijs ir saimnieciski visizdevīgākais piedāvājums.
10.2. Iepirkuma komisija līguma izpildes tiesības piešķirs pretendentam, kurš būs iesniedzis nolikuma un tehniskās specifikācijas prasībām atbilstošu saimnieciski visizdevīgāko piedāvājumu, ņemot vērā vienas vienības cenu bez PVN.
10.3. Komisija piedāvājumus izvērtē slēgtā sēdē. Komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem.

11. Komisijas tiesības
11.1. Pārtraukt Iepirkumu jebkurā tā stadijā, ja tam ir objektīvs pamatojums, par to attiecīgi nosūtot paziņojumu Iepirkumu uzraudzības birojam un visiem pretendentiem. 
11.2. Pieprasīt, lai pretendents precizētu informāciju par savu piedāvājumu, lūgt iesniegt Preces paraugu, ja tas nepieciešams piedāvājumu vērtēšanai un salīdzināšanai.
11.3. Lemt par piedāvājuma noformējuma atbilstību Nolikumā minētajām prasībām. 
11.4. Labot aritmētiskās kļūdas pretendentu finanšu piedāvājumos. 
11.5. Pieprasīt pretendentam uzrādīt dokumenta oriģinālu vai notariāli apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu. 
11.6. Pieaicināt ekspertu pretendentu atlasē, piedāvājumu atbilstības pārbaudē un vērtēšanā. 
11.7. Izvēlēties nākamo piedāvājumu, kurš piedāvājis zemāko cenu, ja izraudzītais pretendents atsakās slēgt iepirkuma līgumu ar pasūtītāju.
11.8. Veikt citas darbības, kas izriet no Nolikuma un iepirkuma procesu reglamentējošiem normatīvajiem aktiem. 
11.9. Izvērtēt vai piedāvājums nav nepamatoti lēts, saskaņā ar Publisko iepirkumu likuma 53.pantā noteikto.
12. [bookmark: _Toc167615570][bookmark: _Toc115057748][bookmark: _Toc115057222][bookmark: _Toc61422150][bookmark: _Toc59334740]Komisijas pienākumi
12.1. Nodrošināt Iepirkuma procedūras norisi un dokumentēšanu.
12.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
12.3. Pēc ieinteresēto personu pieprasījuma, normatīvajos aktos noteiktajā kārtībā sniegt informāciju par Nolikumu.
12.4. [bookmark: _Toc61422151][bookmark: _Toc59334741]Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un Nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.
12.5. Izbeigt iepirkumu bez rezultāta, ja iesniegtie piedāvājumi neatbilst Nolikuma prasībām vai vispār nav iesniegti piedāvājumi.
12.6. Piedāvājumu atbilstības pārbaudi un izvēli veikt, ievērojot Publisko iepirkumu likuma 41.pantā noteikto.

13.  Pretendenta tiesības
13.1. Apvienoties personu apvienībā ar citiem pretendentiem un iesniegt vienu kopēju piedāvājumu.
13.2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
13.3. Izmantot citas Publisko iepirkumu likumā noteiktās tiesības.

14. [bookmark: _Toc61422153][bookmark: _Toc59334743] Pretendenta pienākumi
14.1. Sagatavot piedāvājumu atbilstoši Nolikuma prasībām.
14.2. Sniegt patiesu informāciju par iepirkumā iesniegtajiem dokumentiem un datiem.
14.3. Sniegt atbildes uz Komisijas pieprasījumiem par papildu informāciju, kas nepieciešama piedāvājumu pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai.
14.4. Slēgt Līgumu ar pasūtītāju, ja pretendents atzīts par Iepirkuma uzvarētāju.
14.5. Segt visas izmaksas, kas saistītas ar piedāvājumu sagatavošanu un iesniegšanu.

Pielikumā: 
	   1.        Pretendenta pieteikuma veidlapa uz 2 (divām) lapām.
2. Tehniskā specifikācija/Tehniskais piedāvājums uz 4 (četrām) lapām.
3. Finanšu piedāvājuma veidlapa uz 1 (vienas) lapas.
4. Iepirkuma līguma projekts uz 7 (septiņām) lapām.

1.pielikums
Iepirkuma nolikumam ar identifikācijas Nr. JC 2024/006

PIETEIKUMS PUBLISKA IEPIRKUMA IZPILDEI
BEZPILOTA GAISA KUĢU (DRONU) IEGĀDE

 (pretendentam jāaizpilda tukšās vietas šajā veidlapā)
	 (iepirkuma nosaukums)

	JC 2024/006

	(iepirkuma identifikācijas numurs)



	Pretendenta nosaukums:
	

	
	

	Vienotais reģistrācijas Nr.:
	

	
	

	PVN maksātāja reģistrācijas Nr.:
	

	
	(norāda, ja pretendents ir pievienotās vērtības nodokļa maksātājs)

	Juridiskā adrese:
	

	
	

	Biroja adrese:
	

	
	

	Biroja tālrunis:
	

	
	

	
	

	
	(norāda, ja tāds ir)

	Biroja e-pasts:
	

	
	

	Kredītiestāde:
	

	
	

	Kods:
	

	
	

	Konta Nr.:
	

	
	

	Kontaktpersona:
	

	
	(vārds, uzvārds, amats)

	Kontaktpersonas tālrunis:
	

	
	

	
	

	
	(norāda, ja tāds ir)

	Kontaktpersonas e-pasts:
	

	
	



Iesniedzot pieteikumu, apliecinām, ka pretendenta pārstāvēt tiesīgā persona ir iepazinusies ar iepirkuma dokumentāciju, pretendents ir spējīgs nodrošināt iepirkuma izpildi atbilstoši pasūtītāja izvirzītajām prasībām un saskaņā ar iesniegto piedāvājumu.

Ar pilnvarotās personas parakstu apliecinām, ka:
1) nepastāv Publisko iepirkumu likuma 9.panta astotajā daļā minētie pretendentu izslēgšanas nosacījumi;
2) pretendents iesniedzot pieprasīto informāciju, sniedzis un norādījis patiesas ziņas par iepirkumā iesniegtajiem dokumentiem un datiem;
3) visas iesniegto dokumentu kopijas atbilst oriģinālam;
4) pretendents ir informēts un piekrīt visām pasūtītāja izvirzītajām prasībām, kas norādītas iepirkuma dokumentācijā;
5) pretendents nekādā veidā nav ieinteresēts nevienā citā piedāvājumā, kas iesniegts šajā iepirkumā;
6) pretendents apņemas iesniegt visus nepieciešamos dokumentus un informāciju iepirkuma komisijas noteiktajos termiņos;
7) nav tādu apstākļu, kuri liegtu pretendentam slēgt iepirkuma līgumu un pildīt iepirkuma nosacījumus un prasības;
8) pretendents piekrīt slēgt iepirkuma līgumu pēc pasūtītāja sagatavotā līguma projekta nosacījumiem, izņemot nosacījumus, kuru izmaiņa vai iekļaušana līgumā neietekmēs citu pretendentu tiesības uz vienlīdzīgu attieksmi;
9) pretendents uzņemas atbildību par nepatiesas informācijas sniegšanu un termiņu neievērošanu no savas puses (t.sk. pretendenta pilnvaroto personu puses). 

	MŪSU PIEDĀVĀJUMA CENA:

	

	(norādīt summu cipariem un vārdiem)



	Līguma paraksttiesīgā persona
	

	
	(iespējamā līguma parakstītāja vārds, uzvārds un amats)

	

	

	Piedāvājuma dokumentu pakete sastāv no
	
	(
	
	)
	lapām.

	
	
	(vārdiem)
	

	

	Pilnvarotās personas paraksts:
	

	
	

	Vārds, uzvārds:
	

	
	

	Amats:
	



Informējam, ka mūsu uzņēmums atbilst - mazā / vidējā / cita (nevajadzīgo svītrot) uzņēmuma statusam.

Pilnvarotās personas paraksts:_____________________
Amats, vārds, uzvārds:___________________________


Pieteikums sagatavots un parakstīts 2024.gada ____. ________________ 

2.pielikums
Iepirkuma nolikumam ar identifikācijas Nr. JC 2024/006

TEHNISKĀ SPECIFIKĀCIJA/TEHNISKAIS PIEDĀVĀJUMS
(pretendentam jāaizpilda tukšās vietas šajā veidlapā)
	BEZPILOTA GAISA KUĢU (DRONU) IEGĀDE

	(iepirkuma nosaukums)

	JC 2024/006

	(iepirkuma identifikācijas numurs)

	

	(pretendenta nosaukums)

	

	(pretendenta reģistrācijas numurs)



Tehniskā specifikācija/Tehniskais piedāvājums
(jāsatur informācija, kas dod iespēju pilnvērtīgi, bez papildu informācijas pieprasīšanas, izvērtēt piedāvājumu)



	Nr.p.k.
	BEZPILOTA GAISA KUĢIS (DRONS)
	Kvalitātes prasības ir/nav iespējams nodrošināt (norādīt atbilstošo)

	1.
	Pielietojums
	Paredzēts lietošanai Jaunsardzes centra vajadzībām, apmācību procesa nodrošināšanai.
	

	2.
	Komplektācija
	Bezpilota gaisa kuģis (drons) – 1 gab.
	

	3.
	
	Tālvadības ierīce (pults) – 1 gab.
	

	4.
	
	Korpusa aizsargs – 1 gab.
	

	5.
	
	Tālvadības ierīces lādētājs – 1 gab.
	

	6.
	
	Akumulatora baterijas – vismaz 3 gab. (katram dronam)
	

	7.
	
	Akumulatora bateriju lādētājs – 1 gab. (katram dronam). Lādētājā  jāspēj ievietot vismaz 3 baterijas.
	

	8.
	
	Propelleru (zema trokšņa) komplekts katram dronam – 1 gab.
	

	9.
	
	Papildus propelleru komplekts katram dronam–  vismaz 2 kompl.
	

	10.
	
	Platleņķa kamera – 1 gab.
	

	11.
	
	Vidēja telekamera – 1 gab.
	

	12.
	
	Katram dronam jābūt komplektētam ar nepieciešamiem datu pārneses un uzlādes kabeļiem
	

	13.
	
	Soma 1 gab.
	

	14.
	
	Sistēmas lietošanas instrukcija latviešu vai angļu valodā  – 1 gab.
	

	15.
	Tehniskās prasības un sertifikācija
	Maksimālais lidošanas ātrums – ne mazāk kā 21m/s
	

	16.
	
	Maksimālais pacelšanās ātrums – ne mazāk kā 10m/s
	

	17.
	
	Maksimālais nolaišanās ātrums – ne mazāk kā 10m/s
	

	18.
	
	Maksimālais lidošanas ātrums – ne mazāk kā 68,4 km/h
	

	19.
	
	Maksimālā vēja pretestība – ne mazāk kā 12m/s
	

	20.
	
	Maksimālais slīpuma leņķis – ne mazāk kā 350
	

	21.
	
	Maksimālais lidojuma attālums – ne mazāk kā 32 km
	

	22.
	
	Šķēršļu noteikšanas sistēma – uz augšu/no apakšas/priekšā/aizmugurē
	

	23.
	
	Svars ar bateriju un propelleriem – ne vairāk kā 720 g
	

	24.
	
	Vadības veids – tālvadības pulti ar iebūvētu ne mazāk kā 5.5collu ekrānu 
	

	25.
	
	Lidošanas ilgums ar pilnu uzlādi – ne mazāk kā 46 min
	

	26.
	
	Maksimālais pacelšanās augstums – ne mazāk kā 6000m
	

	27.
	
	Darbības temperatūra – no -100 C  līdz +400C
	

	28.
	
	Iebūvēts – GPS
	

	29.
	
	Nodrošina – RTH (Return to home) funkciju
	

	30.
	Kamera
	Platleņķa Kameras izšķirtspēja – ne mazāk kā 48 MP
	

	31.
	
	Vidēja telekameras izšķirtspēja – ne mazāk kā 48 MP
	

	32.
	
	Kameru sensora lielums – 1/1.3”CMOS
	

	33.
	
	Attēla formāti JPEG/DNG (RAW)
	

	34.
	
	Video formāts – MP4 (MPEG-4 AVC/ H.264, HEVC/ H.265)
	

	35.
	
	Krāsu režīmi – 10 bitu D-Log M, 10 bitu HLG
	

	36.
	
	Bitu pārraides ātrums – ne mazāk kā H.264/ H.265: 150 Mb/ s
	

	37.
	
	Iekšējā iebūvētā atmiņa – ne mazāk kā 8GB
	

	38.
	
	Atmiņas karte – ne mazāk kā 512 GB Micro SD
	

	39.
	Drona izmēri
	Salocīts (bez dzenskrūves): 207 × 100,5 × 91,1 (±10) mm (G × W × A)
	

	40.
	
	Atlocīts (bez dzenskrūves): 258,8 × 326 × 105,8 (±10) mm (G × W × A)
	

	41.
	Krāsa
	Pelēka
	

	42.
	Akumulators
	Uzlādes laiks – ne ilgāk kā 80 min
	

	43.
	
	Ietilpība ne mazāk kā 4241mAh
	

	44.
	Garantija
	Garantijas laiks - ne mazāk kā 24 (divdesmit četri) mēneši no piegādes brīža.
	

	45.
	Iepakojums
	[bookmark: _Hlk91503642]Katrs drona komplekts ir iepakots ražotāja oriģinālajā iepakojumā, lai nodrošinātu aizsardzību no apkārtējās vides ietekmes.
	

	46.
	Papildus prasības
	Jābūt pievienotai detalizētai lietošanas un kopšanas instrukcijai latviešu un/vai angļu valodā.
	

	47.
	Attēlam ir informatīvs raksturs
	[image: ]
	

	48.
	Piegādes termiņš un kārtība
	Pretendents piegādā preci 30 kalendāro dienu laikā pēc Pasūtītāja pieteikuma saņemšanas  uz Līgumā norādītā Pretendenta e-pasta adresi vai tālruni darba dienā no pulksten 9.00 līdz 16.00 vai pēc atsevišķas abu pušu vienošanās citā laikā.	

[bookmark: _Hlk180021205]3.pielikums
Iepirkuma nolikumam ar identifikācijas
Nr. JC 2024/006


FINANŠU PIEDĀVĀJUMS
	BEZPILOTA GAISA KUĢU (DRONU) IEGĀDE

	(iepirkuma nosaukums)

	JC 2024/006

	(iepirkuma identifikācijas numurs)

	

	(pretendenta nosaukums)

	

	(pretendenta reģistrācijas numurs)




Piezīme: Pretendentam jāaizpilda tukšās vietas šajā formā. 

	Nr. p.k.
	Nosaukums
	Vienas vienības cena EUR bez PVN
	
Modelis, ražotājs,
 mājas lapas adrese, kurā iepirkumu komisija var pārliecināties par tehniskajā specifikācijā noteiktajām prasībām.

	1.
	
	
	



Ar šo uzņemos pilnu atbildību par Finanšu piedāvājumā iesniegto dokumentu komplektāciju, tajos ietverto informāciju, noformējumu, atbilstību Nolikuma prasībām. Sniegtā informācija un dati ir patiesi.
Paraksts: 					
Vārds, uzvārds: 				

Amats: 					


Pieteikums sagatavots un parakstīts 2024.gada 		








[bookmark: _Hlk180021260]4.pielikums
Iepirkuma nolikumam ar identifikācijas
Nr. JC 2024/006

LĪGUMS
par BEZPILOTA GAISA KUĢU (DRONU) IEGĀDI
(iepirkuma identifikācijas Nr.JC 2024/006)

Līguma sagatavošanas vieta un datums: Rīga, 15.10.2024.
Līguma abpusējas parakstīšanas datums ir pēdējā pievienotā droša elektroniskā paraksta un tā laika zīmoga datums.

Jaunsardzes centrs, reģistrācijas Nr.90009222536, tā direktora pulkveža Aivja Mirbaha personā, kurš rīkojas pamatojoties uz Ministru kabineta 2024.gada 27.februāra noteikumu Nr.120 “Jaunsardzes centra nolikums” 7.punkta pamata (turpmāk – PIRCĒJS), no vienas puses un 
(Izpildītāja nosaukums - komersanta veids un firma), reģistrēts Latvijas Republikas Uzņēmumu reģistrā (datums, kad uzņēmums reģistrēts) ar reģistrācijas Nr.(reģistrācijas numurs), tās (Izpildītāja pārstāvja/-u ar paraksta tiesībām vai tā pilnvarotas personas amats, vārds, uzvārds) personā, kura rīkojas uz (Izpildītāja  pārstāvja vai tā pilnvarotas personas rīcības (darbības) pamats) pamata (turpmāk – PĀRDEVĒJS), no otras puses, 
abi kopā saukti Līdzēji un katrs atsevišķi Līdzējs, pamatojoties uz Publisko iepirkumu likuma 9.pantu un iepirkuma komisijas (protokola/lēmuma datums) protokolu/lēmumu Nr. (protokola/lēmuma Nr.), noslēdz šādu līgumu (turpmāk – Līgums):
  
1. LĪGUMA PRIEKŠMETS
1.1.	PIRCĒJS pasūta, saņem un samaksā, bet PĀRDEVĒJS, izmantojot savas iekārtas, materiālus un darbaspēku, pārdod, piegādā un izkrauj Vagonu ielā 38, Rīgā vai pēc atsevišķas Līdzēju vienošanās citā vietā, bezpilota gaisa kuģus (dronus) ___________ (t.sk. nodrošina preces diagnostiku, apkopi, bojājumu novēršanu un remontu saskaņā ar tehnisko dokumentāciju) (turpmāk – Prece), pēc PIRCĒJA pieteikuma izdarīšanas, saskaņā ar tehnisko specifikāciju (1.pielikums), PĀRDEVĒJA 2024.gada __._____ tehnisko un finanšu piedāvājumu (2.pielikums) un Līguma nosacījumiem. 
1.2. 	PĀRDEVĒJS piegādā Preci Līguma 1.1.punktā norādītajā vietā saskaņā ar Tehnisko specifikāciju (1.pielikums) 30 (trīsdesmit) kalendāro dienu laikā pēc PIRCĒJA pieteikuma saņemšanas uz PĀRDEVĒJA e-pasta adresi vai tālruni.

2. LĪGUMA SUMMA UN NORĒĶINU KĀRTĪBA
2.1.	Līguma kopējā summa bez pievienotās vērtības 21% (divdesmit viens procents) nodokļa (turpmāk – PVN) ir līdz 41 999,99 EUR (četrdesmit viens tūkstotis deviņi simti deviņdesmit deviņi euro un 99 centi). PVN ir līdz 8820,00 EUR (astoņi tūkstoši astoņi simti divdesmit euro un 00 centi). Līguma kopējā summa, ieskaitot PVN, ir līdz 50 819,99 EUR  (piecdesmit tūkstoši astoņi simti deviņpadsmit euro un 99 centi). 
2.2.   PIRCĒJAM nav pienākums veikt pasūtījumu par visu Līguma 2.1.punktā norādīto Līguma kopējo summu.
2.3.  Saskaņā ar Tehnisko specifikāciju, Līguma kopējo summu veido visu Līguma darbības laikā veikto Preces pasūtījumu (t.sk. preces diagnostika, apkope un remonts saskaņā ar tehnisko dokumentāciju), transporta izmaksu, kas saistītas ar Preces piegādi un visu iespējamo risku, kas saistīti ar tirgus cenu svārstībām Līguma izpildes laikā, kopējā summa.
2.4. 	Līguma kopējā summa paliek nemainīga visu Līguma darbības laiku saskaņā ar Līguma 2.1.punktā noteikto.
2.5. 	Līguma kopējā summā ir iekļauti visi valsts un pašvaldības noteiktie nodokļi, nodevas un citas ar Līguma izpildi saistītas izmaksas.
2.6. 	Samaksa par kvalitatīvu un Līguma noteikumiem atbilstošu saņemto Preci notiek ar pārskaitījumu uz PĀRDEVĒJA norēķinu kontu, saskaņā ar PĀRDEVĒJA iesniegto rēķinu par Preci Līguma 2.7.punkta noteiktajā kārtībā. 
2.7.  PIRCĒJS par Preci samaksā PĀRDEVĒJAM 30 (trīsdesmit) kalendāro dienu laikā pēc pieņemšanas – nodošanas akta un pavadzīmes - rēķina saņemšanas dienas e-pasta adresē rekini@jc.gov.lv vai pasts@jc.gov.lv, vai oficiālajā e-adresē valsts pārvaldes pakalpojumu portālā www.latvija.lv.
2.8. 	Par samaksas dienu uzskata dienu, kad PIRCĒJS ir veicis pārskaitījumu PĀRDEVĒJA norādītajā norēķinu kontā. 
2.9. 	Katrs no Līdzējiem sedz izdevumus par komisijas un kredītiestādes pakalpojumiem, kas saistīti ar naudas pārskaitījumiem.
2.10. Ja PIRCĒJS konstatē nekvalitatīvu Preci, vai Prece neatbilst PIRCĒJA pasūtījumam, vai Līguma nosacījumiem, tad PIRCĒJS samaksu veic pēc nekvalitatīvās vai neatbilstošās Preces nomaiņas pret kvalitatīvo un Līgumam atbilstošu.
2.11. Līguma noteikumiem neatbilstošas vai nekvalitatīvas Preces nodošana PĀRDEVĒJAM, vai Preces nomaiņa uz jaunu, tiek veikta Preces piegādes vietā, ja Līdzēji nav vienojušies citādi.
2.12.	Ar kvalitatīvu Preci Līguma ietvaros saprotama Prece, kas atbilst izgatavotājrūpnīcas spēkā esošajiem ekspluatācijas un kvalitātes standartiem, kā arī spēkā esošiem normatīvajiem aktiem. Gadījumos, kad to paredz normatīvie akti vai ražotājs, Preces kvalitātei jābūt apstiprinātai ar ražotāja atbilstības sertifikātu. Sertifikāta kopijai pēc PIRCĒJA pieprasījuma ir jābūt pievienotai Precei. PĀRDEVĒJS nekavējoties pēc PIRCĒJA pieprasījuma uzrāda sertifikāta oriģinālu vai notariāli apliecinātu kopiju.

3. PRECES PIEGĀDES NOTEIKUMI 
3.1. 	PĀRDEVĒJS Preci piegādā uz Līguma 1.1.punktā noteikto adresi darba dienā no pulksten 9.00 līdz 16.00 vai pēc atsevišķas Līdzēju vienošanās citā laikā.
3.2. 	PĀRDEVĒJS uz sava rēķina nodrošina Preces piegādi ar nepieciešamo personālu, nepieciešamajām iekārtām, transportu un citiem palīgmateriāliem līdz Līguma 1.1.punktā norādītajai piegādes vietai.
3.3. 	Precei piegādes laikā jābūt iepakotai tā, lai transportēšanas, pārvietošanas un glabāšanas laikā tai saglabātos nemainīga tās kvalitāte.
3.4. 	PĀRDEVĒJS līdz ar Preces nodošanu nodod PIRCĒJAM dokumentāciju, kas saistīta ar Preci, un iepazīstina PIRCĒJU ar patiesu un pilnīgu informāciju par Preces garantijas nosacījumiem, lietošanas un glabāšanas noteikumiem.
3.5. 	Pēc Preces piegādes PĀRDEVĒJS iesniedz PIRCĒJAM parakstītu preču pavadzīmi – rēķinu. Pirms Preces pieņemšanas, PIRCĒJS ir tiesīgs veikt tās pārbaudi. PIRCĒJS pieņem Preci tikai tad, ja Prece un apjoms atbilst Līguma noteikumiem. Ja Prece atbilst Līguma noteikumiem, PIRCĒJS paraksta Preces pavadzīmi – rēķinu, iesniedz to PĀRDEVĒJAM un saskaņā ar Līguma 2.7.punktu veic samaksu par Preci.
3.6. 	Ja piegādātā Prece neatbilst Līguma noteikumiem, PIRCĒJS ir tiesīgs neparakstīt Preces pavadzīmi – rēķinu, rakstiski iesniedzot PĀRDEVĒJAM pretenziju par konstatētajām nepilnībām, bojājumiem, trūkumiem un PĀRDEVĒJAM jānovērš pretenzijā norādītie trūkumi saskaņā ar Līguma 3.7.punktu.
3.7. 	Līguma 3.6.punktā noteiktajā gadījumā PĀRDEVĒJAM par saviem līdzekļiem ne vēlāk kā 30 (trīsdesmit) kalendāro dienu laikā jānovērš Preces neatbilstība Līguma nosacījumiem. Pēc neatbilstības novēršanas, PĀRDEVĒJS nodod Preci saskaņā ar Līguma 3.5.punktā noteikto kārtību. 
3.8. 	Ja PĀRDEVĒJS kavē Līguma 1.2.punktā noteikto Preces piegādes termiņu, tad maksā PIRCĒJAM Līguma 5.1.punktā noteiktos kavējuma procentus.
3.9. 	PĀRDEVĒJS uzņemas visu risku, kas saistīts ar Preces pilnīgu vai daļēju bojāeju vai bojāšanos līdz Preces pavadzīmes – rēķina abpusējai parakstīšanas dienai.
3.10. PIRCĒJAM jebkurā brīdī, pirms 3.5.punktā minētās Preces pavadzīmes – rēķina parakstīšanas, ir tiesības pieaicināt ekspertu, vai nosūtīt Preci ekspertīzei, kas sniedz atzinumu par Preci. Ja Prece ir kvalitatīva un atbilst Līguma nosacījumiem, izdevumus par ekspertīzi sedz PIRCĒJS, ja nekvalitatīva vai neatbilst Līguma nosacījumiem, izdevumus sedz PĀRDEVĒJS.

4. PREČU KVALITĀTE UN GARANTIJA
4.1. 	PĀRDEVĒJS piegādā Preci, kas atbilst Līguma nosacījumiem. Prece neatbilst Līguma nosacījumiem, ja iestājas kāds no šādiem apstākļiem:
4.1.1. Prece neatbilst Līgumā, tās pielikumos vai normatīvajos aktos noteiktajām prasībām;
4.1.2. Prece nav derīga atbilstoši tās lietošanas mērķim;
4.1.3. Prece neatbilst īpašībām vai tās komplektācija neatbilst tai komplektācijai, kādu Līguma slēgšanas laikā PĀRDEVĒJS uzrādījis ar Preces paraugiem vai modeļiem PIRCĒJAM;
4.1.4. par Preci sniegta maldinoša, nepatiesa, nepilnīga vai neskaidra (nesalasāma) informācija (lietošanas noteikumi u.c.) vai tā nav sniegta vispār un tāpēc Preci nav iespējams lietot tam paredzētajam nolūkam.
4.2.  PĀRDEVĒJS nodrošina palīdzības dienestu, kurš pieejams darba dienās laikā no plkst.9.00 līdz 17.00.
4.3. 	Precei ir 3 (trīs) gadi garantijas termiņš no Preces pavadzīmes – rēķina Līdzēju abpusējas parakstīšanas dienas, onsite ar bojājumu novēršanu 5 (piecu) darba dienu laikā. 
4.4.	Garantijas termiņa laikā, par Preces trūkumiem PIRCĒJS sagatavo aktu un 5 (piecu) darba dienu laikā no trūkumu konstatēšanas dienas iesniedz to PĀRDEVĒJAM.
4.5.	Ja Līdzējiem rodas domstarpības Preces trūkumu novērtējumā vai jautājumos, kas saistīti ar Preces garantiju, tie, savstarpēji vienojoties, ir tiesīgi pieaicināt neatkarīgus ekspertus (speciālistus), kuru slēdziens būs saistošs Līdzējiem. Ja ekspertu (speciālistu) slēdzienā konstatēti Preces trūkumi, PĀRDEVĒJS sedz visus PIRCĒJA izdevumus par slēdziena sagatavošanu.
4.6. Maksimālais reakcijas laiks, kurā PĀRDEVĒJS atsaucas ar problēmas risinājumu uz PIRCĒJA izsaukumu vai pieteikumu visai piegādātajai tehnikai nav lielāks par 8 (astoņām) stundām Rīgas teritorijā un 16 (sešpadsmit) stundām pārējā Latvijas Republikas teritorijā. Reakcijas laikā PĀRDEVĒJS informē PIRCĒJA kontaktpersonu par iespējamo bojājumu iemeslu, kā arī plānotajiem to novēršanas termiņiem. 
4.7. 	Garantijas darbības laikā PĀRDEVĒJS konstatētos Preces bojājumus par saviem līdzekļiem novērš ne vēlāk kā 5 (piecu) darba dienu laikā no PIRCĒJA pieteikuma vai izsaukuma par bojājumu saņemšanas dienas visā Latvijas Republikas teritorijā, PĀRDEVĒJA pārstāvim ierodoties Preces piegādes vietā. Ja Preces defektu nav iespējams novērst iepriekšminētajā laikā, Preci uz remonta laiku nomaina ar Preci, kas pēc tehniskajiem parametriem ir līdzvērtīga bojātajai vai labāka.
4.8. 	Visā garantijas termiņa laikā ir spēkā ražotāja garantija, kas sevī ietver defektīvo komponenšu nomaiņu vai remontu.
4.9.  Ja PĀRDEVĒJS saskaņā ar Līguma 4.6. un 4.7.punktā noteikto kārtību nav atsaucies uz problēmas risinājumu vai nav novērsis Preces bojājumus, PIRCĒJS patstāvīgi vai, pieaicinot trešās personas, ir tiesīgs novērst Preces bojājumus bez PĀRDEVĒJA saskaņojuma. PĀRDEVĒJS šajā gadījumā atlīdzina PIRCĒJAM visus radušos zaudējumus un izdevumus.
4.10.	Līguma 4.3.punktā noteiktie garantijas termiņi nesaglabājas, ja Preces trūkumi (defekti) radušies PIRCĒJA vainas dēļ.
4.11. PIRCĒJA onsite apkalpošana (reaģēšana un problēmu reģistrēšana, iekārtas diagnostika, defektīvās biroja tehnikas nogādāšana servisa centram un atpakaļ PIRCĒJAM vai remonts) ir PĀRDEVĒJA kompetencē un ir īstenojama ar tādu apkalpošanas procedūru, kura nodrošina ražotāja garantijas saglabāšanu visā Tehniskajā specifikācijā noteikto ražotāja garantijas laiku. 
4.12. Līguma noteikumiem neatbilstošas vai nekvalitatīvas Preces nodošana PĀRDEVĒJAM vai Preces nomaiņa uz jaunu tiek veikta Līguma 1.1.punktā noteiktajā Preces piegādes vietā, ja Līdzēji nav vienojušies citādi. Nekvalitatīvu vai Līguma noteikumiem neatbilstošu Preci var apmainīt visā garantijas perioda laikā.
4.13.	Ar kvalitatīvu Preci Līguma ietvaros saprotama Prece, kas atbilst izgatavotājrūpnīcas spēkā esošajiem ekspluatācijas un kvalitātes standartiem, kā arī spēkā esošiem normatīvajiem aktiem. Gadījumos, kad to paredz normatīvie akti vai ražotājs, Preces kvalitātei jābūt apstiprinātai ar ražotāja atbilstības sertifikātu. Sertifikāta kopijai pēc PIRCĒJA pieprasījuma ir jābūt pievienotai Precei. PĀRDEVĒJS uzrāda PIRCĒJAM sertifikāta oriģinālu vai notariāli apliecinātu kopiju nekavējoties pēc PIRCĒJA pieprasījuma.

5. LĪGUMSODI
5.1.	Ja PĀRDEVĒJS piegādā preci vēlāk par Līguma 1.2. un 3.1.punktā noteikto termiņu, tad maksā PIRCĒJAM kavējuma procentus 0,5% (piecas desmitdaļas procenta) apmērā no Līguma kopējās summas par katru nokavēto darba dienu, bet ne vairāk kā 10% (desmit procentus) no Līguma kopējās summas, ja PIRCĒJS to pieprasa. 
5.2. 	Ja PĀRDEVĒJS ir piegādājis nekvalitatīvu vai neatbilstošu Preci veiktajam pasūtījumam, tad maksā PIRCĒJAM līgumsodu 10% (desmit procentu) apmērā no nekvalitatīvās vai neatbilstoši veiktajam pasūtījumam piegādātās Preces summas un atlīdzina visus radušos zaudējumus, ja PIRCĒJS to pieprasa.
5.3. 	Ja PIRCĒJS veic samaksu vēlāk par Līguma 2.7.punktā noteikto termiņu, tad maksā PĀRDEVĒJAM kavējuma procentus 0,5% (piecas desmitdaļas procenta) apmērā no nesamaksātās summas par katru nokavēto darba dienu, bet ne vairāk kā 10% (desmit procentus) no Līguma kopējās summas, ja PĀRDEVĒJS to pieprasa. 
5.4. 	Lai pieprasītu kavējuma procentus vai līgumsodu, viens Līdzējs nosūta otram Līdzējam parakstītu pretenziju par kavējuma procentu vai līgumsoda piemērošanu kopā ar atbilstošu rēķinu.
5.5. 	Otrs Līdzējs 5 (piecu) darba dienu laikā no pretenzijas par kavējuma procentu vai līgumsoda piemērošanu un atbilstoša rēķina saņemšanas brīža:
5.5.1. piekrīt kavējuma procentiem vai līgumsodam, veicot kavējuma procentu vai līgumsoda samaksu;
5.5.2. nepiekrīt kavējuma procentiem vai līgumsodam, 5 (piecu) darba dienu laikā nosūtot motivētu atteikumu otram Līdzējam. Šajā gadījumā 5 (piecu) darba dienu laikā pēc atteikuma saņemšanas kavējuma procentu vai līgumsoda pieprasītājs atkārtoti pieprasa kavējuma procentus vai līgumsodu no otra Līdzēja vai nosūta otram Līdzējam paziņojumu par pretenzijas atsaukšanu.
5.6. 	Kavējuma procentu vai līgumsoda samaksa neatbrīvo Līdzējus no Līguma izpildes un Līdzēji var prasīt kā kavējuma procentu un līgumsoda, tā arī Līguma noteikumu izpildīšanu.
5.7. 	PIRCĒJAM ir tiesības ieskaita kārtībā samazināt maksājamo summu par piegādāto Preci tādā apmērā, kādā ir aprēķināto kavējuma procentu vai līgumsoda summa.
5.8. 	Kavējuma procentu vai līgumsoda aprēķināšanu pārtrauc dienā, kad PĀRDEVĒJS Preci piegādājis, vai PIRCĒJS veicis maksājumu.
5.9. 	Kavējuma procentu vai līgumsoda samaksa neatbrīvo Līdzējus no savu saistību izpildes.
5.10. Līgumsods nav uzskatāms par zaudējumu atlīdzību.
5.11. Ja viens Līdzējs ir pieļāvis kavējumu, pildot no Līguma izrietošās saistības, tādējādi otrs Līdzējs nav atbildīgs par nesavlaicīgu Līguma saistību izpildi, kas izriet no Līdzēja pieļautā kavējuma.
5.12.	Līgumā paredzētā līgumsoda vai kavējuma procentu samaksu veic 15 (piecpadsmit) kalendāro dienu laikā no atbilstoša rēķina saņemšanas dienas. 

6. NEPĀRVARAMA VARA
6.1.	Līdzēji neatbild par pilnīgu vai daļēju Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Līdzējs par šādu apstākļu iestāšanos rakstiski ir informējis otru Līdzēju 5 (piecu) darba dienu laikā no šādu apstākļu rašanās dienas.
6.2. 	Pie nepārvaramas varas tiek pieskaitīti tādi apstākļi, no kuriem nav iespējams izvairīties un kuru sekas nav iespējams pārvarēt, kurus Līguma slēgšanas brīdī nebija iespējams paredzēt, kuri nav radušies Līdzēja vai tā kontrolē esošas personas kļūdas vai rīcības dēļ un kuri padara saistību izpildi ne tikai apgrūtinošu, bet neiespējamu. 
6.3. 	Līdzējam, kurš atsaucas uz nepārvaramas varas apstākļiem, ir jāpierāda, ka tam nebija iespēju ne paredzēt, ne novērst radušos apstākļus, un kuru sekas, īstenojot pienācīgu rūpību, nav bijis iespējams novērst. 
6.4. 	Ja Līdzējs par nepārvaramas varas apstākļu iestāšanos nekavējoties, bet ne ilgāk kā 5 (piecu) darba dienu laikā, ir informējis otru Līdzēju, Līgumā noteiktie termiņi tiek pagarināti attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi.
6.5. 	Gadījumā, ja nepārvaramas varas apstākļi turpinās ilgāk par 30 (trīsdesmit) kalendārajām dienām, katrs no Līdzējiem ir tiesīgs vienpusēji izbeigt Līgumu, rakstiski brīdinot otru Līdzēju 5 (piecas) darba dienas iepriekš. Šajā gadījumā nevienam no Līdzējiem nav tiesības prasīt zaudējumu atlīdzību un PĀRDEVĒJA pienākums ne vēlāk kā 2 (divu) darba dienu laikā pārskaitīt šajā Līgumā noteikto summu uz PIRCĒJA norādīto kontu, ja Prece nav piegādāta PIRCĒJAM.

7. LĪGUMA DARBĪBAS TERMIŅŠ, TĀ GROZĪŠANA UN IZBEIGŠANA
7.1. 	Līgums ir spēkā 36 (trīsdesmit sešus) mēnešus no Līguma abpusējas parakstīšanas dienas un reģistrēšanas Jaunsardzes centrā vai līdz tiek pilnībā izpildītas Līgumā noteiktās saistības un apgūta Līguma 2.1.punktā noteiktā Līguma kopējā summa, atkarībā no tā, kurš no nosacījumiem iestājas pirmais.
7.2. 	Līdzējiem ir tiesības jebkurā laikā izbeigt Līgumu, rakstiski vienojoties.
7.3. 	PIRCĒJAM ir tiesības vienpusēji izbeigt Līgumu, rakstiski informējot PĀRDEVĒJU, ja:
  7.3.1. PĀRDEVĒJS neveic Preces piegādi Līguma 1.2.punktā noteiktajā termiņā;
7.3.2. PĀRDEVĒJS atkārtoti piegādā nekvalitatīvu vai pasūtījumam neatbilstošu Preci un PĀRDEVĒJAM iesniegta rakstiska pretenzija par konstatētajām nepilnībām vai trūkumiem.
7.4. 	Līguma 7.3.punktā noteiktajā gadījumā, Līgums uzskatāms par izbeigtu septītajā dienā no PIRCĒJA paziņojuma (ierakstīta vēstule) nosūtīšanas dienas.
7.5. 	Līdzēju reorganizācija nevar būt par pamatu Līguma izbeigšanai. Ja kāds no Līdzējiem reorganizēts, Līgums paliek spēkā un tā noteikumi ir saistoši Līdzēju saistību un tiesību pārņēmējiem.
7.6. 	Līguma grozījumus Līdzēji noformē rakstiski, kas ir spēkā no to Līdzēju abpusējas parakstīšanas dienas.
7.7. 	Visi pēc Līguma spēkā stāšanās noformētie Līguma grozījumi, kas noformēti Līguma 7.6.punktā noteiktajā kārtībā, ir Līguma neatņemama sastāvdaļa.
7.8. 	Paziņojumu par atkāpšanos no Līguma, vai cita veida korespondenci, kas attiecas uz Līguma izpildi, Līdzēji nosūta ierakstītā sūtījumā (vēstulē) uz Līgumā norādītajām adresēm.

8. STRĪDU IZSKATĪŠANA
8.1.	Strīdus un nesaskaņas, kas rodas Līguma izpildes rezultātā, Līdzēji risina savstarpēju pārrunu ceļā. 
8.2.	Ja Līdzēji nevar panākt vienošanos, strīds izskatāms Latvijas Republikas tiesā. 

9. CITI NOTEIKUMI
9.1. 	Līdzēji apņemas nodrošināt konfidencialitāti un neizpaust trešajām personām informāciju attiecībā uz otra Līdzēja darbību, klientiem un komercnoslēpumiem, kas tiem kļuvusi zināma, izpildot Līgumu, izņemot, ja šos datus pieprasa tiesību aizsardzības iestāde saskaņā ar normatīvo aktu prasībām.
9.2.	Līdzēji nav tiesīgi nodot savas tiesības un pienākumus trešajām personām bez otra Līdzēja rakstiskas piekrišanas.
9.3.	Līdzēji 5 (piecu) darba dienu laikā rakstiski informē viens otru par atbildīgo amatpersonu, adreses, tālruņa numura, norēķinu konta vai citu rekvizītu izmaiņām.
9.4. 	Līdzēju atbildīgās personas par Līguma saistību izpildi un kontroli:
    9.4.1. no PIRCĒJA puses – _____, tālrunis: ___________,  e-pasts: _________;
    9.4.2. no PĀRDEVĒJA puses – ___________, tālrunis: __________,  e-pasts: ____________.
9.5. 	Līgums sagatavots latviešu valodā uz 7 (septiņām) lapām ar Pielikumu/-iem uz __ (___) lapām elektroniskā dokumenta formā, kas glabājas pie katra no Līdzējiem.  












10. LĪDZĒJU REKVIZĪTI 
	PIRCĒJS
Jaunsardzes centrs
Reģistrācijas Nr.90009222536
Talejas iela 1, Rīgā, LV-1026
Valsts kase, TRELLV22
LV98TREL2100657001000
Tālrunis: 67335388
E-pasts: pasts@jc.gov.lv 




Direktors
pulkvedis                            A.Mirbahs


	PĀRDEVĒJS
___ “__________” 
Reģistrācijas Nr. 
Juridiskā adrese
Faktiskā adrese
Kredītiestādes nosaukums, kods
Konta numurs 
Tālrunis: 
E-pasts:




Amats                  Vārds, uzvārds

